Freedom Fighters

Freedom Fighters (, kitas pavadinimas Freedom: The Battle For Liberty Island) – 2003 m. trečiojo asmens šaudyklės žanro kompiuterinis žaidimas, išleistas PlayStation 2, Nintendo GameCube, Xbox ir Microsoft Windows konsolėms. Žaidimas vyksta alternatyvioje laiko juostoje. Žaidėjas valdo Kristoferį Stouną (Christopher Stone), vandentiekininką, tapusį amerikiečių rezistencijos vadu kovojant prieš į Niujorką įsiveržusią ir užėmusią Raudonąją Armiją. Žaidimas sukurtas bendrovės „IO Interactive“, panaudojant patobulintą „Hitman 2: Silent Assassin“ žaidimo variklį, ir išleistas bendrovės „Electronic Arts“.

 Trumpas siužetas 
Alternatyvioje laiko juostoje Sovietų Sąjunga užbaigia Antrąjį pasaulinį karą numesdama pirmąją atominę bombą ant Berlyno, pakeisdama istoriją. Dėl to SSRS niekada nežlugo ir tapo vienintele supervalstybe. Visoje Europoje režimai pasikeitė iš demokratinių į komunistinius, paskutinei tai padarius Didžiajai Britanijai. Geležinė uždanga apėmė didžiąją Azijos dalį, Artimuosius Rytus ir Pietų Ameriką. Dabar SSRS siunčia savo armiją siekdama „išlaisvinti“ Ameriką.

 Garso takelis 
Žaidime skambančią muziką parašė Jesperas Kiudas, o kompaktinę plokštelę su muzika 2003 m. rugsėjo 29 d. išleido „Sumthing Else“ ir „Nano Studios“. Gamespot muziką įvertino „geriausiu 2003 m. garso takeliu“, o „Reactor's Magazine“ – „Geriausia metų žaidimo muzika“. Kūriniai 1,2,3,9,10,14 ir 16 atlikti vengrų radijo choro. Muzika turi didingo sovietų stiliaus choro aranžuotę ir sintezatorinę dalį.

Muzikos kūrinių, skambančių žaidimo metu, sąrašas:
 1. Pagrindinė tema (Main Title, Главная тема) 5:02
 2. Imperijos įsiveržimas (Invasion of the Empire, Вторжение империи) 0:56
 3. Imperijos maršas (March of the Empire, Марш империи) 5:12
 4. Izabela – Pasipriešinimo lyderė (Isabella – Leader of the Resistance, Изабелла – лидер Сопротивления) 4:47
 5. Išdavystė sukilėlių bazėje (Betrayal at Rebel Base, Предательство на базе повстанцев) 1:53
 6. Kova už laisvę (The Battle for Freedom, Битва за свободу) 4:07
 7. Sutema (Nightfall, Сумерки) 3:53
 8. Laisvės vėliava (Flag of Freedom, Флаг свободы) 1:03
 9. Laisvės kovotojai (Freedom Fighters, Борцы за свободу) 5:11 10. Laisvės choras (Choir of Liberty, Хор свободы) 0:37
 11. Sukilėlių bazė (Rebel Base, База повстанцев) 4:18
 12. Žvalgas (Infiltrator, Лазутчик) 4:51
 13. Sabotažas (Sabotage, Саботаж) 5:52
 14. Sniego kova (Snow battle, Снежная битва) 3:08
 15. Gubernatoriaus sala (Governor’s Island, Губернаторский остров) 3:56
 16. Finalinė kova (Final Battle, Финальная битва) 4:01
 17. Lemiama akimirka (Zero Hour, Решающий момент) 4:36
 18. Laisvės vėliava (Flag of Freedom, Флаг свободы) 2:04
</center>

 Išnašos 

 Nuorodos 
 „EA Games“ svetainė 


 Garso takelių žodžiai 

Kategorija:2003 kompiuteriniai žaidimai
Kategorija:Trečiojo asmens šaudyklės